OzLabs/hebrew-wiki-articles huggingface dataset:
יחסי גיאנה–הודו

ראש ממשלת הודו [[נרנדרה מודי נפגש עם נשיא גיאנה דייוויד גריינג'ר בשולי העצרת הכללית של האו"ם בניו יורק, 2015]]
יחסי גיאנה–הודו הם היחסים הנוכחיים וההיסטוריים בין גיאנה להודו. שתי המדינות היו בעבר חלק מהאימפריה הבריטית. ישנם כ-327,000 אזרחים גיאניים ממוצא הודי. הודו-גיאנים מהווים את הקבוצה האתנית הגדולה ביותר בגיאנה.

היחסים בין הודו לגיאנה מאז עצמאותה של גיאנה במאי 1966 היו לבביים.<ref name="Indian_HC" /> הלבביות ביחסים לא מושפעת מהשינויים בממשלות בהודו או בגיאנה. אינדירה גנדי, ראש ממשלת הודו, ביקרה בגיאנה ב-1968; ד"ר שנקר דייאל שארמה, סגן נשיא הודו, ביקר בגיאנה ב-1988; ובהיירון סינג שחוואט, סגן נשיא הודו הגיע לביקור בגיאנה בשנת 2006.<ref name="Indian_HC">[http://www.hcigeorgetown.org.gy/ Indian High Commission Guyana] </ref>

== שיתוף פעולה כלכלי ==
שיתוף הפעולה בין שתי המדינות בשיתוף ניסיון התפתחותי מנותב בעיקר דרך שיתוף פעולה הודי טכני וכלכלי (ITEC)<ref name=":0"></ref> במסגרתו ניתנות ארבעים מלגות מדי שנה בקורסים שונים. חוץ מזה, כמה מומחים נשלחים גם לגיאנה מעת לעת לפי בקשה בתחומי פעילות מוגדרים. מספר מלגות אחרות זמינות גם לגיאנים כדי להמשיך בקורסים ארוכי טווח, להכיר את הודו וללמוד שפת הינדית בהודו.

הודו הציעה לגיאנה מסגרות אשראי לשימוש בתחומים מוסכמים הדדיים, ביניהם חקלאות וטכנולוגיית מידע. חברות הודיות גם הביעו עניין בדלק ביולוגי, אנרגיה, מינרלים ותרופות. סך מחזור המסחר נותר נמוך, אם כי המגמה חיובית.

== קשרי תרבות ==
מרכז התרבות ההודי בג'ורג'טאון הוקם בשנת 1972 במטרה לחזק את יחסי התרבות וההבנה ההדדית בין הודו לגיאנה. המרכז מפעיל שיעורים קבועים ליוגה וריקוד (קטאק). למרכז יש אודיטוריום מאובזר היטב בו מאורגנים אירועי תרבות על בסיס קבוע. המורים והתלמידים של ICC משתתפים באירועים של הקהילה המקומית בהזדמנויות שונות במהלך השנה. במרכז יש ספרייה עם ספרים/פרסומים בנושאי היסטוריה, ספרות, אמנות, תרבות, מיתולוגיה ויצירות של חוקרים וסופרים בולטים.

קשר תרבותי חשוב בין הודו לגיאנה הוא קריקט. עם כניסתה של ליגת העל ההודית, שחקנים רבים בגיאנה שיחקו בהודו.

== קישורים חיצוניים ==

== הערות שוליים ==
קוקוריקו (אל תדליקו אותי)

קוקוריקו (אל תדליקו אותי) או בקיצור קוקוריקו, הוא שיר של הראפר והזמר הישראלי רביד פלוטניק, מתוך אלבום האולפן השישי שלו, "תוך כדי תנועה", שיצא לאור ב-24 בספטמבר 2021, בהוצאת חברת התקליטים נענע דיסק.

==רקע וכתיבה==
מילות השיר נכתבו על ידי פלוטניק עצמו והוא הולחן על ידו בשיתוף עם ישי סוויסה וגל מאסטרו. בשונה ממרבית שירי האלבום, המתמקדים בנושאי כתיבה רציניים, לשיר מוטיב הומוריסטי. השיר תואר כ"מוגזם" וככזה ש"מתנער מהצורה המרובעת ומהלך הרוח המתחבט-מתייסר, ומזריק לאלבום מנה גדושה ונחוצה של אנרגיה, בלגן והומור". בישראל היום נכתב כי הוא "שונה מהותית מכל מה ששמענו ממי שפעם קראו לו נצ'י נצ'".

בשיר אזכורים ליצירות שונות, בהם "לבי במזרח" מאת יהודה הלוי, "אתה בכל זאת" של ריטה, "האדריכלים" של סאבלימינל, מתוכו נכללה גם דגימה בשיר וההמנון הלאומי של ישראל, "התקווה".

==וידאו קליפ==
הווידאו קליפ של השיר יצא לאור ב-24 בספטמבר 2021. הוא בוים על ידי נאור סוקי, שביים גם את הקליפים "פאנצ'ים" ו"סמוראי" של פלוטניק. הקליפ כולל הופעות אורח של אסי ישראלוף בתור דמותו "רמי המאמן" מתוכנית הטלוויזיה "הישראלים", גורי אלפי בתור רב שעורך ברית מילה לפלוטניק, עמית חשאי בתור "חכם חנוכה" מ"חגיגה בסנוקר" והמפיק המוזיקלי של "תוך כדי תנועה" ישי סוויסה והקומיקאי תמיר בר בתור רופאים.

==מיקומי שיא==

==הערות שוליים==

קטגוריה:שירי 2021
קטגוריה:שירי רביד פלוטניק
קטגוריה:שירים בעברית
קטגוריה:שירים על בעלי כנף
יחסי אוסטרליה–קזחסטן

יחסי אוסטרליה–קזחסטן הם יחסי החוץ בין הקהילייה של אוסטרליה לרפובליקת קזחסטן. שתי המדינות כוננו יחסים דיפלומטיים ביניהם ב-22 ביוני 1992.

==יחסים פוליטיים==
אוסטרליה היא המדינה השנייה אחרי ניו זילנד באוקיאניה שהכירה בעצמאות קזחסטן בשנת 1991. שגרירות אוסטרליה בקזחסטן נפתחה באלמטי בשנת 1995, אולם היא נסגרה בשנת 1999 בשל סיבות תקציביות. שגריר קזחסטן בסינגפור משמש גם כשגריר לא-תושב באוסטרליה. בשנת 2015, קזחסטן פתחה קונסוליה כללית בסידני.

מספר ביקורים בדרג גבוה התקיימו בין אוסטרליה לקזחסטן. ראש ממשלת קזחסטן לשעבר, סרגיי טרשצ'נקו, ביקר באוסטרליה ב-1993. המושל הכללי של אוסטרליה, ביל היידן, ביקר בקזחסטן ב-1994, ונשיא קזחסטן, נורסולטן נזרבייב, ביקר באוסטרליה ב-1996.

בשנת 2010, שר החוץ האוסטרלי, קווין ראד, ביקר באסטנה כדי להשתתף בפסגת הארגון לביטחון ולשיתוף פעולה באירופה שהתקיימה בזמן שנשיא קזחסטן היה יו"ר הארגון. שר החוץ ראד ביקר בקזחסטן פעם נוספת ביוני 2011 לפגישה עם שר החוץ של הארגון לשיתוף פעולה אסלאמי באסטנה<ref></ref>.

==יחסים כלכליים==
קזחסטן היא שותפת הסחר המובילה של אוסטרליה במרכז אסיה. שתי המדינות חתמו על הסכם לשיתוף פעולה כלכלי ומסחרי, אשר אושרר ב-2 ביוני 2004. יחסי הסחר בין שתי המדינות צנועים. הסחר הדו-צדדי בין המדינות ב-2014 הגיע ל-22 מיליון דולר אוסטרלי<ref name="dfat"></ref>.

==נציגויות דיפלומטיות==
* אוסטרליה מיוצגת בקזחסטן על ידי שגרירותה במוסקבה, בירת רוסיה.
* קזחסטן מיוצגת באוסטרליה על ידי שגרירותה בסינגפור. בנוסף, קזחסטן מחזיקה קונסוליה כללית בסידני.

==ראו גם==
* יחסי החוץ של אוסטרליה

==קישורים חיצוניים==

==הערות שוליים==
ויליאם פרי מרפי

ויליאם פרי מרפי (באנגלית: William Parry Murphy; 6 בפברואר 1892 – 9 באוקטובר 1987) היה רופא אמריקאי שקיבל את פרס נובל לפיזיולוגיה או רפואה של שנת 1934 יחד עם ג'ורג' ריצ'רדס מיינוט וג'ורג' הויט ויפל על מחקרם שעסק בטיפול באנמיה מאקרוציטית (באופן ספציפי באנמיה ממארת).<ref name="ANB">Murphy, William Parry at American National Biography website</ref><ref name="NP1934">[https://www.nobelprize.org/nobel_prizes/medicine/laureates/1934/ The Nobel Prize in Physiology or Medicine 1934] at Nobel Prize website</ref>

==ביוגרפיה==

מרפי נולד ב-6 בפברואר 1892 בסטווטון, ויסקונסין.<ref>[https://www.oregonlive.com/history/2015/02/vintage_oregon_happy_birthday.html Vintage Oregon: Happy Birthday to Nobel Prize winner from Oregon | OregonLive.com] Retrieved 2018-11-26.</ref> הוא למד בבתי הספר הציבוריים של ויסקונסין ואורגון. הוא קיבל תואר ראשון מאוניברסיטת אורגון ב-1914. בשנת 1922 הוא סיים את לימודי הרפואה בבית הספר לרפואה של הרווארד.

ב-1924, מרפי חתך כלבים כדי להפוך אותם לאנמים, ואז נתן להם מאכלים שונים כדי לראות מה משפיע על אנמיה. הוא גילה כי בליעת כמויות גדולות של כבד מטפלת באנמיה הכי טוב. בעקבות זאת, מיינוט וויפל בודדו את החומרים הפעילים בכבד במטרה למצוא את החומר שמטפל באנמיה. ניסויים אלו הראו כי הברזל בכבד הוא האחראי לריפוי אנמיה שנגרמת מדימום. עוד לפני שהם סיימו את הניסויים שלהם כבר ניסו לתת כבד לאנשים עם אנמיה ממארת וראו שהכבד עוזר לטיפול באנמיה. החומר הפעיל שעוזר לאנמיה במקרה הזה, לא היה ברזל, אלא ויטמין B<sub>12</sub>. עוד לפני שנמצא החומר המדיוק שעוזר לטיפול באנמיה הממארת, הידיעה שכבד נא ותמציותיו עוזרים לטיפול באנמיה ממארת, שהייתה בעבר מחלה סופנית, הייתה התקדמות גדולה.

בשנת 1930 הוענק למרפי ולג'ורג' מיינוט פרס קמרון לטיפול של אוניברסיטת אדינבורו.

מרפי התחתן עם פרל הארייט אדמס ב-10 בספטמבר 1919, היא מתה ב-1980. היו להם שני ילדים: בן, ויליאם פ. מרפי ג'וניור, ובת, פריסילה אדמס.<ref name="SNAC">[http://n2t.net/ark:/99166/w6960fj7 Murphy, William P.] at SNAC website</ref>

בשנת 1951, השתתף מרפי בטקס הראשון של מפגש חתני פרס נובל של לינדאו, שנועד להפגיש מדענים צעירים עם זוכי פרס נובל.<ref></ref>

==קישורים חיצוניים==

* [http://nrs.harvard.edu/urn-3:HMS.Count:med00160 מסמכי ויליאם פארי מרפי], 1906–1987 (כולל), 1919–1987. הספרייה הרפואית של הרווארד, ספריית הרפואה של פרנסיס א. קונטרוויי, המרכז להיסטוריה של הרפואה, בית הספר לרפואה של הרווארד
* 

==הערות שוליים==

קטגוריה:זוכי פרס נובל אמריקאים
קטגוריה:זוכי פרס נובל לפיזיולוגיה או לרפואה
קטגוריה:בוגרי אוניברסיטת אורגון
קטגוריה:סגל אוניברסיטת הרווארד
קטגוריה:רופאים אמריקאים
קטגוריה:בוגרי בית הספר לרפואה באוניברסיטת הרווארד
קטגוריה:אמריקאים שנולדו ב-1892
קטגוריה:אמריקאים שנפטרו ב-1987
סל אבקה

דבורת דבש אירופאית עם סל אבקה מלא.]]
סל האבקה, טנא או הקורביקולה הוא חלק מהשוק ברגליים האחוריות של מינים מסוימים של דבורים. הדבורים משתמשות בסל לאיסוף אבקה ונשיאתה לקן או לכוורת.

== מבנה ותפקוד ==
לדבורים בארבעה סוגים בתת-המשפחה Apinae ממשפחת הדבוריים, יש סלי אבקה: דבורי הדבש, דבורי הבומבוס, דבורים חסרי עוקץ ודבורי סחלב.<ref>George Gordh, Gordon Gordh, David Headrick, A Dictionary of Entomology, Science, 2003; 1040 pages; p.713</ref><ref>[http://www.ars.usda.gov/SP2UserFiles/Place/54280500/EncyclopediaofEntomologyCaneBees.pdf Bees (Hymenoptera: Apoidea: Apiformes)] Encyclopedia of Entomology 2008. Vol. 2, pp. 419–434</ref> סל האבקה הוא חלל בשולי שערות הרגליים האחוריות, שאליו אוספת הדבורה את האבקה. דבורת דבש מלחלחת את הרגליים הקדמיות בלשונה ואוספת את האבקה שנאספה על גופה, רגליה הקדמיות וראשה, אל הרגליים האחוריות. האבקה מועברת למסרק האבקה על הרגליים האחוריות ולאחר מכן מועברת לסל האבקה על פני השטח החיצוני של השוקה ברגליים האחוריות.<ref>Cedric Gillott, Entomology, Springer, 1995; 798 pages; p. 79</ref>

דבורת הדבש, משתמשת בצוף כדי להרטיב את האבקה היבשה, ליצירת אבקת דבורים או לחם דבורים. ערבוב האבקה עם צוף מייצב את האבקה ומאפשר להדביקה לסל האבקה, בנוסף הוא גורם לשינוי צבע האבקה. צבע האבקה יכול לעזור לזהות את מקור האבקה.<ref>Dorothy Hodges, The Pollen Loads of the Honeybee, published by Bee Research Association, 1952</ref>

== אטימולוגיה ==
שוק של הרגל האחורית של דבורה.]]
קארולוס ליניאוס הסביר את התפקוד הביולוגי של סל האבקה באמצע המאה ה-18. באנגלית המהדורה הראשונה של אנציקלופדיה בריטניקה תיארה את המבנה ב-1771 מבלי לתת לו שם מיוחד.<ref name="Scotland1771"></ref> המהדורה השנייה, 1777, מתייחסת לסל האבקה בפשטות כ"סל".<ref></ref> עד 1802 הציג ויליאם קירבי את המונח הלטיני החדש לתוך אנגלית. הוא שאל אותו, בהכרה, מראומור. כמו מונחים אנטומיים לטיניים אחרים, היו לזה היתרונות של ספציפיות, קבילות בינלאומית ונייטרליות תרבותית.<ref name="Kirby1802"></ref> עד 1820 נראה שהמונח "סל אבקה" זכה להכרה בגידול דבורים.<ref name="HerbertBeresford1820"> extracted in </ref>

==קישורים חיצוניים==

==הערות שוליים==

קטגוריה:דבורים
אמין סטיבנס

אמין חליל סטיבנס (בערבית: امين ستيڤينس; נולד ב-26 באוקטובר 1990) הוא כדורסלן אמריקאי המשחק בעמדת הפורוורד-סנטר במכבי רמת גן מליגת העל.

==קריירה==
סטיבנס החל את הקריירה בקבוצת הכדורסל של אוניברסיטת פלורידה A&M.<ref></ref><ref></ref> לאחר שסיים את לימודיו באוניברסיטה עבר לקומארנו הסלובקית, איתה זכה בגביע הסלובקי וב-37 משחקים העמיד ממוצעים של 15.1 נקודות, 7 ריבאונדים ו-1.1 אסיסטים למשחק. לאחר עונה אחת עבר לפירסטנפלד פנת'רס, שם העמיד ממוצעים של 19.9 נקודות ו-7.6 ריבאונדים למשחק ב-29 משחקים. בעונת 2014/2015 עבר לווינה האוסטרית, במדיה העמיד ממוצעים של 18.1 נקודות, 9.1 ריבאונדים ואסיסט למשחק ב-46 משחקים.

לקראת עונת 2016/2017 חתם בקפלוויק האיסלנדית, העמיד ממוצעים של 29.5 נקודות ו-15.3 ריבאונדים למשחק, הוביל את הליגה בשתי הקטגוריות האלו ונבחר לשחקן הזר של השנה.

בעונת 2017/2018 שיחק ברואן מטרופול בסקט מהליגה הצרפתית השנייה,<ref></ref> והוביל את הליגה בנקודות ובריבאונדים. לאחר מכן שיחק בבריסל ובמכבי קריית מוצקין, ואז שב לרואן מטרופול בסקט. 

בקיץ 2021 חתם סטיבנס בעירוני קריית אתא מהליגה הלאומית. בעונת 2021/22 העמיד סטיבנס ממוצעים של 23.8 נקודות (63.3% ל-2), 3.3 אסיסטים, 10.9 ריבאונדים ו-1.6 חטיפות למשחק. בתום העונה זכה סטיבנס בתואר השחקן הזר המצטיין של העונה<ref></ref> והעפיל יחד עם קבוצתו לליגת העל.

ביוני 2024 חתם סטיבנס במכבי רמת גן מליגת העל.

==קישורים חיצוניים==

* [https://basket.co.il/player.asp?PlayerId=13040 פרופיל], באתר מנהלת ליגת העל בכדורסל
* [https://ibasketball.co.il/player/14-אמין-סטיבנס/ פרופיל], באתר איגוד הכדורסל הישראלי

==הערות שוליים==

קטגוריה:כדורסלנים אמריקאים
קטגוריה:ג'ורג'יה: כדורסלנים
קטגוריה:כדורסלני לובן בראונשווייג
קטגוריה:כדורסלני רואן מטרופול בסקט
קטגוריה:כדורסלני מכבי קריית מוצקין
קטגוריה:כדורסלני עירוני קריית אתא
קטגוריה:כדורסלני מכבי עירוני רמת גן
קטגוריה:אמריקאים שנולדו ב-1990
קורבן (שיר)

קורבן הוא שיר של הראפר והזמר רביד פלוטניק, בהשתתפות הראפרית הישראלית סימה נון, מתוך אלבום האולפן השישי שלו, "תוך כדי תנועה", שיצא לאור ב-24 בספטמבר 2021, בהוצאת חברת התקליטים נענע דיסק.

==רקע וכתיבה==
השיר נכתב על ידי פלוטניק יחד עם איה זהבי פייגלין והולחן על ידי פלוטניק, מפיק השיר ישי סוויסה וסימה נון, עם קרדיט שנוסף לסלאח אל-כוויתי על דגימת השיר "Hilwat Murrat El Laylai" של דודו טסה והכוויתים. פלוטניק סימפל את דודו טסה והכוויתים בעבר בשיר "אמונה עיוורת" מתוך אלבומו הקודם "ועכשיו לחלק האומנותי", גם הוא בהשתתפות סימה נון.

פלוטניק קיבל את ההשראה לכתיבת השיר משירו של צמד ההיפ הופ אטמוספיר , "Scapegoat", אותו שמע לראשונה בתוכניתו של תומר גרשנמן, "ג'יגה ג'וס" ברדיו הבינתחומי, בה קיים ראיון עם הראפר סלאג מהצמד.

==הצלחה==
בשבוע הראשון לצאת "תוך כדי תנועה", היה השיר למצליח ביותר מתוך האלבום ברשתות הסטרימינג, והתברג בחמישייה הראשונה במצעד השירים המושמעים בספוטיפיי. גם ברדיו זכה השיר להצלחה, והגיע בשיאו למקום השלישי ב. במצעד השנתי של התחנה, הגיע למקום ה-29.

==מיקומי שיא==

==הערות שוליים==

קטגוריה:שירי 2021
קטגוריה:שירי רביד פלוטניק
קטגוריה:שירים בעברית
חוסיין פהמי

חוסיין פהמי (בערבית: حسين فهمي; נולד ב-22 במרץ 1940) הוא שחקן קולנוע וטלוויזיה מצרי.<ref></ref><ref></ref> הוא עבד בתעשיית הקולנוע והטלוויזיה במשך יותר מ-50 שנה, התמחה בבימוי קולנוע והופיע ביותר מ-100 הפקות קולנוע, טלוויזיה ותיאטרון.

== קריירה ==
הופעת הבכורה של פהמי הייתה בשנת 1963. מאז כיכב בכ-112 סרטים בקולנוע המצרי.
הוא סיים את לימודיו באוניברסיטת קליפורניה בלוס אנג'לס עם תואר שני באמנויות יפות (MFA).<ref name="Ahram"></ref> הוא לימד באקדמיה לאמנויות (מכון הקולנוע) במשך שתים עשרה שנים. כוכב קולנוע מוביל ושגריר רצון הטוב האזורי הראשון של האו"ם למדינות ערב ב-1998, חוסיין פהמי ידוע במאמץ ההומניטרי שלו. בשנת 2006 התפטר מתפקידו בעקבות המלחמה בלבנון.

במרץ 2007, מונה פהמי לשגריר ספיישל אולימפיקס הראשונה באזור צפון אפריקה במזרח התיכון. בתפקיד זה פעל ליצירת מודעות ולעודד את כל חברי הקהילה להיות מעורבים בתנועה.<ref></ref> הוא גם מונה לנשיא פסטיבל הסרטים הבינלאומי בקהיר (1998–2001). בשנת 2006 הוא הנחה תוכנית טלוויזיה, לראשונה בקריירת שלו, ששודרה בטלוויזיה המצרית ובערוץ אל-חיה.

== חיים אישיים ==
חוסיין פהמי היה נשוי חמש פעמים. אשתו הראשונה הייתה נדיה מוהראם, בתו של שגריר מצרים, לה נישא לאחר סיום לימודיו בקולג'. לזוג נולדו שני ילדים. אשתו השנייה הייתה השחקנית המצרית מרוות אמין (1974–1986), ממנה נולדה לו בתם, מנטאללה. מאוחר יותר התחתן עם מומחית מחשבים, הלה פאתי (2001–2007). ב-2008 התחתן עם השחקנית לייקה סווידאן ממנה התגרש באוגוסט 2012. לאחר מכן התחתן עם אשת עסקים בחריינית בשם רנה אלגוסיבי (2013–2016). אחיו הוא השחקן מוסטפא פהמי.

==קישורים חיצוניים==

==הערות שוליים==

קטגוריה:שחקני קולנוע וטלוויזיה מצרים
קטגוריה:בוגרי אוניברסיטת קליפורניה בלוס אנג'לס
קטגוריה:שגרירים של רצון טוב - יוניסף
קטגוריה:מצרים שנולדו ב-1940
Icy

"Icy" (בעברית: "קַר") הוא סינגל שהוקלט על ידי הזמרת-יוצרת הגרמנייה קים פטרס, מתוך אלבום הבכורה שלה, Clarity (2019).<ref name=":0"></ref> הוא יצא לאור ב-28 ביוני 2019, על ידי חברת התקליטים שלה, BunHead.<ref></ref> בהמשך, בעקבות חוזה הקלטות עליו חתמה, הופץ מחדש בהוצאת חברות התקליטים אמיגוס רקורדס וריפבליק רקורדס.<ref name=":0" />

את השיר הוציאה פטרס לאחר סיום הוצאת סדרת אחד-עשר הסינגלים שלה שהחלה ב-"I Don't Want It at All" והסתיימה ב-"".<ref></ref><ref></ref>

== רקע וכתיבה ==
בין 2018 ל-2019 הקליטה פטרס את אלבום הבכורה שלה, במסגרתו הוציאה פטרס שתים-עשרה רצועות בסך הכול.<ref name=":0"/> לאחר מכן, הוחלט להוציא את "Icy" כסינגל המוביל מתוכו באותו היום בו הוציאה את האלבום עצמו.<ref name=":0" /> בסמוך לכך, פרסמה פטרס עטיפות לשירים נוספים מתוך האלבום, שלא יצאו כסינגלים.<ref></ref>

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-30 מיליון השמעות.<ref name=":1"></ref>

== וידאו קליפ ==
הווידאו קליפ הרשמי של "Icy" הועלה לערוץ היוטיוב של קים פטרס ב-15 באוקטובר 2019 וצבר למעלה מ-4.9 מיליון צפיות.<ref></ref>

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|28 ביוני 2019
|הזרמת מוזיקה • הורדה דיגיטלית
|אמיגו • ריפבליק
|style="text-align:center;"|<ref name=":1" />
|}

== קישורים חיצוניים ==

== הערות שוליים ==

קטגוריה:שירי 2019
קטגוריה:סינגלים מ-2019
קטגוריה:שירי קים פטרס
קטגוריה:שירים באנגלית
קטגוריה:שירים שנכתבו על ידי ד"ר לוק
קטגוריה:שירים שנכתבו על ידי קים פטרס
קטגוריה:שירים שהופקו על ידי ד"ר לוק
קטגוריה:סינגלים בהוצאת ריפבליק רקורדס
How It's Done

"How It's Done" (בעברית: "אֵיךְ זֶה נַעֲשָׂה") הוא סינגל שהוקלט על ידי הראפרית האמריקאית קאש דול, הזמרת-יוצרת הגרמנייה קים פטרס, הזמרת הפינית אלמה והראפרית הבריטית סטפלון דון.<ref name=":1"></ref> הוא יצא לאור ב-11 באוקטובר 2019, בהוצאת חברת התקליטים ריפבליק רקורדס, כסינגל השני מהפסקול לסרט "המלאכיות של צ'רלי".<ref name=":0"></ref>

את השיר הוציאה פטרס לאחר סיום הוצאת סדרת אחד-עשר הסינגלים שלה שהחלה ב-"I Don't Want It at All" והסתיימה ב-"".<ref></ref><ref></ref>

== רקע וכתיבה ==
"How It's Done" נכתב על ידי אלמה-סופיה מייטינן, אריאנה גרנדה, ארקישה נייט, איליה סלמנזאדה, רמי יעקב, סוואן קוטצ'ה וסטפאני אלן והופק על ידי איליה, רמי יעקב, סוואן קוטצ'ה.<ref name=":0" /> עם זאת, קים פטרס לא השתתפה בכתיבתו, דבר שאינו אפיין את שאר השירים שהוציאה במהלך הקריירה המוזיקלית שלה.<ref></ref>

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-14 מיליון השמעות.<ref></ref>

== ביקורת ==
שאד ד'סוזה מ-The Fader תיאר את השיר כ"רצועת R&B אופטימית המזכירה סגנון וינטג'" וציין כי הוא "מציג סגנון חדש לכל ארבעת האמנים".<ref></ref>

מייק ניד מ-Idolator חשב שהרצועה היא "המנון קליט כצפוי".<ref></ref> ב-MTV News תיארו את השיר כ"כזה המותאם למסיבות".<ref></ref>

== וידאו קליפ ==
האודיו הרשמי של "How It's Done" הועלה לערוץ היוטיוב של קאש דול ב-11 באוקטובר 2019 וצבר למעלה מ-2.6 מיליון צפיות.<ref></ref>

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|11 באוקטובר 2019
|הזרמת מוזיקה • הורדה דיגיטלית
|ריפבליק
|style="text-align:center;"|<ref name=":1" />
|}

== קישורים חיצוניים ==

== הערות שוליים ==

קטגוריה:שירי 2019
קטגוריה:סינגלים מ-2019
קטגוריה:שירי קים פטרס
קטגוריה:שירים באנגלית
קטגוריה:שירים שנכתבו על ידי איליה סלמנזאדה
קטגוריה:שירים שנכתבו על ידי אריאנה גרנדה
קטגוריה:שירים שנכתבו על ידי סוואן קוטצ'ה
קטגוריה:שירים שנכתבו על ידי רמי יעקב
קטגוריה:שירים שהופקו על ידי איליה סלמנזאדה
קטגוריה:שירים שהופקו על ידי רמי יעקב
קטגוריה:שירים מסרטי קולנוע
קטגוריה:סינגלים בהוצאת ריפבליק רקורדס
קראקספקטיבה

קראקספקטיבה הוא המיקסטייפ השני של הראפר הישראלי אורטגה. הוא יצא לאור בשנת 2013 בהוצאה עצמאית, כשנתיים לאחר הוצאת אלבום הבכורה שלו, "סנדוויץ' פועלים". פורסם בפורמט CD-R בלבד. כל הרצועות מתוכו הופקו על ידי די ג'יי ג'ובי.

== רשימת רצועות ==

== הערות שוליים ==

קטגוריה:מיקסטייפים מ-2013
קטגוריה:אלבומי אורטגה
קטגוריה:מיקסטייפים באנגלית
קטגוריה:אלבומים בעברית
קטגוריה:אלבומי היפ הופ ישראליים
החיים על פי אורטגה

החיים על פי אורטגה הוא אלבום האולפן השני של הראפר הישראלי אורטגה. את האלבום הוציאה לאור ב-24 בדצמבר 2015 חברת התקליטים קמע. הוא פורסם בפורמט תקליטור בלבד, ובמרוצת השנים יצא גם לפלטפורמות הסטרימינג השונות, כמו ספוטיפיי ואפל מיוזיק.

== רשימת רצועות ==

== הערות שוליים ==

קטגוריה:אלבומי 2015
קטגוריה:אלבומי אורטגה
קטגוריה:אלבומים בעברית
קטגוריה:אלבומי היפ הופ ישראליים
פרק ב'

פרק ב הוא אלבום האולפן השלישי של הראפר הישראלי אורטגה. את האלבום הוציאה לאור ב-2 באוגוסט 2016 חברת התקליטים קמע. זהו אלבום המשך לאלבומו הקודם של הראפר, "החיים על פי אורטגה". הוא יצא לפלטפורמות הסטרימינג השונות בלבד, כמו ספוטיפיי ואפל מיוזיק, ולא בפורמט תקליטור כמו שאר אלבומיו.

== רשימת רצועות ==

== הערות שוליים ==

קטגוריה:אלבומי 2016
קטגוריה:אלבומי אורטגה
קטגוריה:אלבומי המשך
קטגוריה:אלבומים בעברית
מפרצון קייסי

מפרצון קייסי (באנגלית: Casey Inlet) הוא מפרצון מלא קרח, בחוף המזרחי של אזור ארץ פאלמר, בחצי האי האנטארקטי שבאנטארקטיקה. 

המפרצון מהווה את שפכו של קרחון קייסי. 

המפרצון ממוקם בין נקודת מילר לבין כף וולקוט.

== היסטוריה ==
=== גילוי ומיפוי המפרצון ===

מפרצון קייסי התגלה מהאוויר ב-20 בדצמבר 1928, בטיסה שבוצעה על ידי סר יוברט וילקינס.

מחקרים על הקרקע וסקרים בוצעו באזור בשנת 1940 על ידי חברי הבסיס המזרחי של השירות האנטארקטי של ארצות הברית. סקר נוסף נעשה בשנת 1947 על ידי סקר שטחי חסות איי פוקלנד.

=== מקור השם ===

המפרצון נקרא על שם קרחון קייסי; הקרחון נקרא על שמו של ריצ'רד קייסי, ברון קייסי (Richard Gavin Gardiner Casey).

קייסי
04:48

04:48 הוא המיקסטייפ השלישי והאחרון של הראפר הישראלי אורטגה. הוא יצא לאור ב-13 ביולי 2018 בהוצאת חברת קמע, כאלבום המשך למיקסטייפ 04:47, שיצא ב-2009. הוא יצא לפלטפורמות הזרמות המוזיקה השונות בלבד, כמו ספוטיפיי ואפל מיוזיק, ולא בפורמט תקליטור כמו שאר אלבומיו.

== רשימת רצועות ==

== הערות שוליים ==

קטגוריה:מיקסטייפים מ-2018
קטגוריה:אלבומי אורטגה
קטגוריה:אלבומים בעברית
קטגוריה:אלבומי היפ הופ ישראליים
פרק ג' – בונוסים

פרק ג' – בונוסים הוא המיני-אלבום הראשון של הראפר הישראלי אורטגה. את האלבום הוציאה לאור ב-7 בדצמבר 2018 חברת התקליטים קמע. הוא יצא לפלטפורמות הסטרימינג השונות בלבד, כמו ספוטיפיי ואפל מיוזיק, ולא בפורמט תקליטור כמו שאר אלבומיו. זהו אלבום המשך ל"פרק ב'" ול"החיים על פי אורטגה".

== רשימת רצועות ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|7 בדצמבר 2018
|הזרמת מוזיקה • הורדה דיגיטלית
|קמע
|style="text-align:center;"|
|}

== הערות שוליים ==

קטגוריה:מיני-אלבומי בכורה מ-2018
קטגוריה:אלבומי אורטגה
קטגוריה:אלבומי המשך
קטגוריה:אלבומים בעברית
בריט בנט

בריט בנט (באנגלית: Brit Bennett) היא סופרת אמריקאית.

== ביוגרפיה ==
בנט גדלה בדרום קליפורניה וקיבלה תואר ראשון באנגלית מאוניברסיטת סטנפורד. מאוחר יותר היא למדה באוניברסיטת מישיגן לתואר שני. היא גם למדה באוניברסיטת אוקספורד.<ref></ref>

בזמן שהשלימה את התואר השני שלה במישיגן, המאמר של בנט לאתר האינטרנט הפמיניסטי "Jezebel" מ-2014, "אני לא יודעת מה לעשות עם אנשים לבנים טובים"<ref></ref> זכה לתשומת לב רבה, והניב למעלה ממיליון צפיות בשלושה ימים.<ref name=":1"></ref>

מאז היא פרסמה מאמרים נוספים, כולל על היסטוריה של בובות שחורות בשם "אדי ווקר, נערה אמריקאית" עבור "The Paris Review",<ref></ref> וכן ביקורת על הספר של טא-נהסי קואטס משנת 2015, "בין העולם וביני" בשביל "הניו יורקר".

בשנת 2021 נכללה ברשימת טיים 100 נקסט.<ref></ref>

=== האימהות ===
בשנת 2016 פרסמה החברה Riverhead Books את רומן הביכורים שלה "האימהות" שזכה לשבחי המבקרים. הספר הפך לרב מכר של הניו יורק טיימס.<ref name=":0"></ref> במרץ 2017 דווח כי הזכויות ל"האימהות" נקנו על ידי האחים וורנר לצורך עיבוד קולנועי, עם קרי וושינגטון כמפיקה.<ref></ref> הספר יצא לאור בישראל בחודש פברואר 2019 בהוצאת מודן.

=== החצי הנעלם ===
בשנת 2020, ספרה השני של בנט "החצי הנעלם" יצא לאור בהוצאת Riverhead Books, והגיע למקום הראשון ברשימת רבי המכר של הניו יורק טיימס ביוני ונבחר לרב מכר של הניו יורק טיימס. הספר נבחר גם לאחד מעשרת הספרים הטובים ביותר של הניו יורק טיימס לשנת 2020.<ref></ref> תוך חודש מהוצאתו דווח כי HBO רכשה את הזכויות לפיתוח מיני סדרה עם בנט כמפיקה בפועל.<ref></ref>

הספר יצא לאור בישראל בחודש יולי 2022 בהוצאת מודן.

==קישורים חיצוניים==

== הערות שוליים ==

קטגוריה:סופרות אפרו-אמריקאיות
קטגוריה:מסאיות אמריקאיות
קטגוריה:בוגרות אוניברסיטת מישיגן
קטגוריה:בוגרות אוניברסיטת סטנפורד
קטגוריה:אמריקאים שהופיעו ברשימת טיים 100 נקסט
קטגוריה:אמריקאיות שנולדו ב-1990
ג'וני בידוד

ג'וני בידוד הוא המיני-אלבום השני של הראפר הישראלי אורטגה. את האלבום הוציאה לאור ב-28 באפריל 2020 חברת התקליטים קמע. הוא יצא לפלטפורמות הסטרימינג השונות בלבד, כמו ספוטיפיי ואפל מיוזיק, ולא בפורמט תקליטור כמו שאר אלבומיו. אורטגה יצר את המיני-אלבום במהלך הסגר עקב מגפת הקורונה בישראל.

== רשימת רצועות ==

== הערות שוליים ==

קטגוריה:מיני-אלבומים מ-2020
קטגוריה:אלבומי אורטגה
קטגוריה:אלבומים בעברית
קטגוריה:מגפת הקורונה במוזיקה
חתולונובלה

חתולונובלה היא סדרת רשת קומית שנוצרה על ידי רועי כפרי ובכיכובו עבור אתר שיתוף הסרטונים הישראלי FLiX. כל פרק בסדרה מורכב מסרטונים ויראלים של חתולים שחוברו יחדו לכדי עלילה, בתוספת דיבוב של כפרי ואחרים. הסדרה מתאפיינת בהומור נונסנס מהיר ומהווה פרודיה על אופרות סבון בשילוב אלמנטים של סרטי בורקס וקומדיה שחורה. אלמנט הומוריסטי נוסף הוא הפער בין התיאורים הדרמטיים (לדוגמה, "ברחתי ולא הסתכלתי לאחור") להתרחשות היומיומית ולעיתים קומית (לדוגמה, חתול מטפס על גג מושלג).

ישנם 29 פרקים: 27 פרקים עלילתיים, ועוד שני פרקי ספיישל בדמות איחול שנה טובה ולקט.

הסדרה הפכה לתופעת רשת שגרפה מיליוני צפיות באתר FLiX וכן בחשבון היוטיוב הפרטי של כפרי. אחד מפרקי הסדרה היה הסרטון הפופולרי ביותר באתר לשנת 2011, ועם סיום עונתה הראשונה של הסדרה, גרפה "חתולנובלה" יותר מ-2 מיליון צפיות.

בעקבות ההצלחה בישראל, עשרה פרקים מתוך הסדרה דובבו לאנגלית ופורסמו בערוץ היוטיוב של אתר FLiX תחת השם "Gatonovela".

== תקציר הסדרה ==
עלילת הסדרה תוארה באתר FLiX כ"שלוש משפחות אמידות של חתולים וחתולות חיות יחדיו בבניין דירות פאר בעיר ומנהלות את העסק המשפחתי".<ref></ref> אף על פי שהסדרה ממוסגרת כטלנובלה ופרקיה מתחילים בקטע קצר המסכם את אירועי "הפרקים הקודמים", לרוב אין קשר עלילתי בין הפרקים.

כל פרק מורכב ממונטאז' של סרטוני חתולים מרחבי הרשת השזורים לעלילה קצרה באמצעות דיבוב ולעיתים אפקטים חזותיים. הפרקים מוצגים לרוב כ"יום בחייהם" של חתולים שונים וסובבים סביב חוויות יומיומיות. חלק מהפרקים כוללים פרודיות על קלישאות המופיעות בסרטי ז'אנר כגון סרטי אקשן, סרטי אסונות, וסרטי פשע.

== הפקה ==
לטענת מנהלת אתר FLiX הילית וולברג, האתר ביקש להפיק תוכן מקורי בעלות נמוכה. הרעיון לסדרה הגיע מעורכי התוכן של האתר שפיתחו את הרעיון במשך שנה. את הפיילוט לסדרה יצר כפרי, ולאחר ההצלחה הראשונית היה אמון על עריכתה. בנוסף אליו, וולברג וכן מנכ"ל FLiX דן חן היו אחראיים על הסדרה.<ref></ref>

זמן קצר לאחר תחילת עונתה השנייה יצאה הסדרה לפגרה, וצוות FLiX עודד את מעריצי הסדרה לשלוח אליהם סרטוני חתולים לשימוש הסדרה.<ref name=":0" />

בין דצמבר 2011 לאפריל 2012, FLiX דיבבו מחדש את הפרקים המצליחים ביותר של הסדרה לאנגלית והעלו אותם לערוץ היוטיוב של האתר תחת השם "Gatonovela" (משמעות המילה "Gato" היא "חתול" בספרדית).

== טריוויה ==
*הפרק "הצוואה של ניסים" אינו מופיע יחד עם הפרקים האחרים בעמוד הסדרה הרשמי, אלא הועלה בנפרד מטעם FLiX.
*פרק הלקט הציג את אירועי הפרקים הקודמים של כל הפרקים, למעט "זיסו האגדה" והפרק הממוקד באיחול שנה טובה.
*הפרק "אסי מפרק משפחות" הועלה בשתי גרסאות שונות, כאשר בגרסה של Flix ניסן הנבגד אומר "חיים, תרד!", בעוד שבגרסת העמוד הרשמי הוא אומר "ניסן למה?!".

== קישורים חיצוניים ==
* 
* 

== הערות שוליים ==

קטגוריה:סדרות רשת ישראליות
קטגוריה:חתולים בתרבות
קטגוריה:חתולים באמנות
קטגוריה:סדרות קומדיה ישראליות
קטגוריה:תופעות אינטרנט ישראליות
ג'ושוע סאס

ג'ושוע סימור סאס (באנגלית: Joshua Seymour Sasse ; נולד ב-9 בדצמבר 1987) הוא שחקן קולנוע וטלוויזיה בריטי.

== ביוגרפיה ==
סאס נולד בוסטמינסטר, אנגליה למשורר דומיניק סאס ומרי רוזלינד מקולי. יש לו אחות גדולה, לידיה סאס. הוא גדל כקתולי, והוא ממוצא אירי, וולשי, סקוטי ויהודי . <ref></ref>

סבא רבא שלו מצד אמו היה ויליאם ברי, וויקונט קמרוז הראשון , ודודיו מצד אמו היו סימור ברי, הוויקונט השני מקמרוז ומייקל ברי, ברון הארטוול. אביו מת בהתרסקות מטוס פקיסטן אינטרנשיונל איירליינס כאשר ג'ושוע היה בן 5. אמו נישאה בשנית, וג'ושוע נשלח לבית הספר שרוסברי, שם גילה את אהבתו למשחק. <ref></ref>

== קריירה ==
סאס למד אמנויות הבמה במכללת "Hurtwood House" ומאוחר יותר ב- Cygnet Training Theatre באקסטר. תפקידו הגדול הראשון היה בסרט הגנגסטרים הבריטי, The Big I Am ב-2010.

במרץ 2012, הוא לוהק לסרט אימה בתקציב גדול בשם "הצבא של פרנקנשטיין: . <ref></ref> באפריל 2013, הוא לוהק לתפקיד חוזר בסדרת הטלוויזיה, חוצה את הקווים. <ref></ref>

בדצמבר 2013 הוא לוהק לפיילוט של הקומדיה המוזיקלית של דן פוגלמן בנושא אגדות, "Galavant" . <ref></ref> הפיילוט צולם בלונדון. <ref></ref> ktjr nfi הוא לוהק לתפקיד חוזר בקומדיה עטורת הפרסים של פוגלמן, "The Neighbors" בתור די.ג'יי ג'אזי ג'ף. <ref></ref> במאי 2014, אושרה הפקתה של Galavant לסדרה והיא הוקרנה לראשונה ב-4 בינואר 2015. <ref></ref> העונה השנייה עלתה לראשונה ב-3 בינואר 2016. <ref></ref>

בשנת 2016, לוהק לתפקיד ראשי בסדרה No Tomorrow של רשת הטלוויזיה האמריקאית The CW . <ref></ref> בשנת 2023 שיחק בתפקיד ראשי בסרט נטפליקס, "אהבה, מים ושמיים".<ref></ref> באותה שנה שיחק בסרט "One Perfect Match".<ref></ref>

== חיים אישיים ==
סאס היה בעבר במערכת יחסי לפרנצ'סקה סיני, איתה יש לו בן בשם סבסטיאן (נולד ב-2013 בקירוב). ב-20 בפברואר 2016, התארס לזמרת האוסטרלית קיילי מינוג . <ref></ref> בפברואר 2017, מינוג אישרה שהבני הזוג סיימו את מערכת היחסים שלהם. <ref></ref>

סאס התחתן עם לואיזה איינסוורת' בשנת 2018. <ref></ref>

== פילמוגרפיה ==
=== קולנוע ===
{| class="wikitable sortable"
!שנה
! כותרת
!תפקיד
! class="unsortable" | הערות
|-
| 2010
|The Big I Am
| ריקסי
|
|-
| 2012
|הצבא של פרנקנשטיין
| סרגיי
|
|-
| 2021
| Her Pen Pal
| ז'אק
| סרט הולמרק
|-
|2023
|אהבה, מים ושמים
|ויליאם
|
|-
|2023
|One Perfect Match
|פין גרייסון
|
|-
|2023
| אהבה, מים ושמיים
|ויליאם מיטשל
|סרט נטפליקס
|
|-
|}

=== טלוויזיה ===
{| class="wikitable sortable"
!שנה
! כותרת
!תפקיד
! class="unsortable" | הערות
|-
| 2013–2014
| חוצה את הקווים
| אלק לאסלו
| 13 פרקים
|-
| 2014
|השכנים
|די.ג'יי. ג'אזי ג'ף
| 3 פרקים
|-
| 2015–2016
|Galavant
| גלבנט
| תפקיד ראשי
|-
| 2016–2017
|No Tomorrow
| חאבייר
| תפקיד ראשי
|-
| 2022
|Monarch
| לוק רומן
| תפקיד ראשי; 11 פרקים
|}

==קישורים חיצוניים==

== הערות שוליים ==

קטגוריה:שחקני קולנוע וטלוויזיה בריטים
קטגוריה:בריטים שנולדו ב-1987
חיים משל עצמי

חיים משל עצמי הוא אלבום האולפן הראשון של הזמר הישראלי בן ארצי. האלבום יצא לאור בשנת 1998 על ידי חברת התקליטים הליקון. ארצי כתב והלחין את כל שירי האלבום, ועיבד את רובם לבדו. בחלק מהשירים השתתף בעיבוד אבנר חודורוב.

האלבום זכה להצלחה והגיע למעמד של אלבום פלטינה תוך חודשיים בלבד. שלושה שירים מתוכו (חיים משל עצמי, 17 וכנראה שאהבתי אותך) הגיעו למצעד השנתי תשנ"ח (1998) של רשת ג'. ארצי עצמו זכה בתואר "תגלית השנה" באותה שנה.

== רשימת רצועות ==

== הערות שוליים ==

קטגוריה:אלבומי 1998
קטגוריה:אלבומי בן ארצי
קטגוריה:אלבומים בעברית
קטגוריה:אלבומי חברת הליקון
חיים משל עצמי (שיר)

חיים משל עצמי הוא סינגל שהוקלט על ידי הזמר הישראלי בן ארצי. הוא יצא לאור בינואר 1998, על ידי חברת התקליטים הליקון.

השיר היה שיר הנושא של אלבום הבכורה של ארצי, "חיים משל עצמי". הוא הוצג כמועמד למצעדי הפזמונים השבועיים של רשת ג' ב־8 בפברואר 1998, זכה להצלחה גדולה וצעד 11 שבועות, עד ה-3 במאי 1998. שבועיים מתוכם עמד בראש המצעד, החל מ-8 במרץ 1998. גם במצעד השנתי תשנ"ח (1998) של התחנה הוא זכה להצלחה יפה, ודורג במקום התשיעי. ארצי זכה בתואר "תגלית השנה" במצעד זה.

==מיקומי שיא==

==הערות שוליים==

קטגוריה:שירי בן ארצי
קטגוריה:שירים בעברית
קטגוריה:סינגלים שהגיעו למקום הראשון בישראל
קטגוריה:סינגלים בהוצאת הליקון
כנראה שאהבתי אותך (שיר של בן ארצי)

כנראה שאהבתי אותך הוא סינגל שהוקלט על ידי הזמר הישראלי בן ארצי. הוא יצא לאור בינואר 1998, על ידי חברת התקליטים הליקון.

השיר נכלל באלבום הבכורה של ארצי, "חיים משל עצמי". הוא הוצג כמועמד למצעדי הפזמונים השבועיים של רשת ג' ב־25 בינואר 1998, זכה להצלחה יחסית והגיע למקום השני במצעד ב-15 בפברואר 1998. בסך הכול צעד השיר שבעה שבועות, עד ה-22 במרץ 1998. במצעד השנתי תשנ"ח (1998) של התחנה דורג במקום ה־30; ארצי זכה בתואר "תגלית השנה" במצעד זה.

==מיקומי שיא==

==הערות שוליים==

קטגוריה:שירי בן ארצי
קטגוריה:שירים בעברית
קטגוריה:סינגלים בהוצאת הליקון
17 (שיר של בן ארצי)

"17" הוא סינגל שהוקלט על ידי הזמר הישראלי בן ארצי בהשתתפות שלמה ארצי (אביו של בן ארצי). הוא יצא לאור במרץ 1998, על ידי חברת התקליטים הליקון. את השיר כתב והלחין בן ארצי ועיבדו ארצי ואבנר חודורוב.

השיר נכלל באלבום הבכורה של בן ארצי, "חיים משל עצמי". הוא הוצג כמועמד למצעדי הפזמונים השבועיים של רשת ג' ב־29 במרץ 1998, וב־5 באפריל 1998 נכנס ישר למקום הראשון במצעד. השיר שהה בפסגת המצעד חמישה שבועות רצופים, ובסך הכול צעד 11 שבועות, עד 28 ביוני 1998. גם במצעד השנתי תשנ"ח (1998) של התחנה הוא זכה להצלחה רבה, ודורג במקום הרביעי. בן ארצי זכה בתואר "תגלית השנה" במצעד זה.

==מיקומי שיא==

== הערות שוליים ==

קטגוריה:שירי 1998
קטגוריה:סינגלים מ-1998
קטגוריה:שירי בן ארצי
קטגוריה:שירי שלמה ארצי
קטגוריה:שירים בעברית
קטגוריה:שירים על זמן
קטגוריה:סינגלים שהגיעו למקום הראשון בישראל
קטגוריה:סינגלים בהוצאת הליקון
מה שקרה (אלבום של בן ארצי)

מה שקרה הוא אלבום האולפן השני של הזמר הישראלי בן ארצי. את האלבום הוציא בשנת 2001 לאור על ידי חברת התקליטים הליקון.

את כל השירים באלבום הלחין וכתב בעצמו, על ההפקה המוזיקלית היה אחראי טל שגב, ושניהם עיבדו ביחד את האלבום.

האלבום זכה להצלחה פחותה מאלבומו הראשון של ארצי, ושיר יחיד מתוכו (מטר של מטאורים) הגיע למצעדים השנתיים.

== רשימת רצועות ==

==הערות שוליים==

קטגוריה:אלבומי בן ארצי
קטגוריה:אלבומים בעברית
מתחם וומרה

מפת המתחם
מתחם וומרה (באנגלית: RAAF Woomera Range Complex), הוא מתחם לצרכים צבאיים וחקר חלל שנמצא באוסטרליה הדרומית כ-450 ק"מ מאדלייד. האתר מנוהל על ידי חיל האוויר המלכותי האוסטרלי. שטח המתחם הוא כ-122 אלף קמ"ר (בדומה לשטח פנסילבניה). המרחב האווירי מעל המתחם אסור לטיסה.

לצורכי עובדי המתחם הוקמה עיירה וומרה שבשיא אוכלסה על ידי כ-6 אלף תושבים. כיום מתגוררים בה כאלף תושבים.

==היסטוריה==
השימוש הצבאי במתחם החל בשנת 1947 תוך שיתוף פעולה בין אוסטרליה לבין בריטניה. במתחם בוצעו בדיקות של טילים שפותחו עבור חיל האוויר המלכותי ומערכות נשק נוספות לרבות ניסויים גרעיניים. הפרויקט המשותף היה פעיל עד לשנת 1980.

החל מתחילת שנות ה-50 החלו שיגורים לטיסות תת-מסלוליות. בסך הכול בוצעו מעל ל-500 שיגורים. בשנת 1967 החלו שיגורים לחלל. השיגור הראשון כלל חללית בריטית תוך שימוש במשגר מתוצרת ארצות הברית. בסך הכול בוצעו 24 שיגורים אך רק 2 מהם היו מוצלחים. כן שיגור LA-5B היה מותאם למשגר מתוצרת בריטניה Black Arrow. מכן זה בוצעו ארבע שיגורים ש-2 מהם היו מוצלחים. זה היה משגר יחיד שפותח בבריטניה. בשנת 1976 כל כני שיגור במתחם עברו לשימור.

בתחילת שנות ה-60 במתחם נבנו תחנות תקשורת ומעקב לצורכי תוכנית מרקורי ותוכנית ג'מיני. בהמשך ארצות הברית בנתה מתקנים נוספים באתר.

החל משנות ה-90 המתחם עבר לשימוש בלעדי של חיל האוויר האוסטרלי.

בשנת 2016 בוצע שדרוג משמעותי של מתקני המתחם לצורכי בדיקות של מטוס מדגם לוקהיד מרטין F-35 לייטנינג II.

בשטחי המתחם נמצאו מרבצים של מתכות שונות והממשל האוסטרלי שוקל אפשרות לפתיחת מכרות במתחם.

בשנת 2020 בשטח המתחם נחתה קפסולה עם דגימות קרקע של אסטרואיד ריוגו שנלקחו על ידי גשושית יפנית היאבוסה 2.

== קישורים חיצוניים ==

* [https://web.archive.org/web/20161220010408/http://www.astronautix.com/w/woomera.html מידע על האתר]

== הערות שוליים ==

קטגוריה:נמלי חלל
קטגוריה:אוסטרליה: מבנים
קטגוריה:חיל האוויר המלכותי האוסטרלי
קטגוריה:אוסטרליה הדרומית
מטר של מטאורים

מטר של מטאורים הוא סינגל שהוקלט על ידי הזמר הישראלי בן ארצי. הוא יצא לאור ב-2001, על ידי חברת התקליטים הליקון.

השיר נכלל באלבומו השני של ארצי, "מה שקרה". הוא הוצג כמועמד למצעדי הפזמונים השבועיים של רשת ג' ב־4 בפברואר 2001, זכה להצלחה חלקית והגיע למקום הרביעי במצעד ב־4 במרץ 2001. בסך הכול צעד שבעה שבועות, עד ה-15 באפריל 2001, ובמצעד השנתי תשס"א (2001) של התחנה דורג במקום ה־39.

==מיקומי שיא==

==הערות שוליים==

קטגוריה:שירי בן ארצי
קטגוריה:שירים בעברית
קטגוריה:סינגלים בהוצאת הליקון
טבורוירי בולטפלאג

טבורוירי בולטפלאג (בפארואזית: Tvøroyrar Bóltfelag; או בקיצור TB) הוא מועדון כדורגל חצי-מקצועני מאיי פארו, מהעיר טבורוירי, שנמצאת באי סוד'ורוי, אחד מאיי פארו. הקבוצה משחקת את משחקי הבית שלה באצטדיון ויד סטורה שנמצא על האי, וצבעי הקבוצה הם שחור, לבן וסגול.

קבוצת הכדורגל TB נוסדה ב-13 במאי 1892, והוא מועדון הכדורגל הוותיק ביותר באיי פארו, וגם נחשב לאחד הוותיקים ביותר בממלכה הדנית, שאיי פארו הם חלק מהם. בשנות ה-40 וה-50 המועדון הצליח לזכות ב-3 אליפויות, ובשנות ה-70 וה-80 המועדון הגיע לשיא הצלחתו וזכה ב-4 תוארי אליפות הליגה הפארואזית. בנוסף זכה המועדון גם ב-5 גביעי מדינה של איי פארו.

לאחר תום עונת 2016, הוחלט ששלושת המועדונים של האי סוד'ורוי, שהם TB, פ.צ. סוד'ורוי ורוין הוואלבה יתמזגו למועדון חדש לעונת 2017. אולם המיזוג לא הושלם עד 2018 והשם היה שלושת השמות ביחד לעונת 2017: "TB/FC Suðuroy/Royn". שלושת המועדונים טרם פורקו, הם ממשיכים בנפרד לקבוצות הילדים והנשים. ב-2017 היו אלו רק קבוצות הגברים שישחקו על שיתוף הפעולה החדש. בפארואזית הקבוצה החדשה מכונה Suðuroyarliðið (קבוצת Suðuroy). המאמן הראשי הראשון של קבוצת Suðuroy הוא המנג'ר הסקוטי מוריס רוס. לאחר שנתיים שלושת המועדונים סיימו את שיתוף הפעולה ו-TB Tvøroyri המשיך לשחק עם הרישיון שלהם שהיה לליגת העל של פארו. בשנת 2020 TB הפכה לחברה ב-Club of Pioneers, רשת של מועדוני כדורגל הוותיקים ביותר.

==תארים==
*אליפויות הפרמייר ליג של איי פארו (7): 1943, 1949, 1951, 1976, 1977, 1980, 1987
*הגביע של איי פארו (5): 1956, 1958, 1960, 1961, 1977

==קישורים חיצוניים==

* 

קטגוריה:קבוצות כדורגל מאיי פארו
קטגוריה:קבוצות כדורגל שהוקמו ב-1892
בסדרגמור

בסדרגמור הוא אלבום האולפן השני של הראפר הישראלי מיכאל סוויסה. האלבום יצא לאור ב-8 באוגוסט 2022. מתוך האלבום יצא הסינגל "אחד לא מספיק", ב-25 במאי 2022. באלבום הופעות אורח של בוי אצ'י, הפנר, כהן וסימה נון.

== הפקה וקידום ==
ב-22 במאי 2022, פרסם סוויסה ברשתות החברתיות סרטון של עצמו מתעופף בשמיים ומתחתיו כיתוב "25.5", תאריך צאת הסינגל המוביל מתוך האלבום, "אחד לא מספיק". ב-26 ביולי, פרסם הודעה כי האלבום "כמעט בחוץ" עם תמונה של עטיפת האלבום מטושטשת. שבועיים לאחר מכן, הודיע כי האלבום עתיד לצאת ביום שני, 8 באוגוסט 2022.

המפיק המרכזי באלבום הוא אורי שוחט, שהשתתף גם בהפקת אלבומיו הקודמים של סוויסה. נוסף לשוחט, בהפקת האלבום השתתפו איתמר גוב ארי, ג'ונתן אנטוי, הפנר, בוי אצ'י, צוקוש, שפריר וסוויסה עצמו.

== הצלחה מסחרית ==
ביום הראשון לצאתו, הגיעו שמונה שירים מתוך האלבום אל מצעד 200 השירים המושמעים ביותר בספוטיפיי. ביום זה, זכו השירים לסך מצטבר של 45 אלף השמעות. במצעד האלבומים השבועי של השירות, הגיע האלבום למקום השמיני בשבוע צאתו.

== רשימת רצועות ==

===ביאורים===

== הערות שוליים ==

קטגוריה:אלבומי 2022
קטגוריה:אלבומי מיכאל סוויסה
קטגוריה:אלבומים בעברית
קטגוריה:אלבומים שהופקו על ידי אורי שוחט
קטגוריה:אלבומים שהופקו על ידי ישי סוויסה
קטגוריה:אלבומי היפ הופ ישראליים
אל כשל

סצנה מהסרט 'אל כשל' (fail safe). הסרט המציג כיצד העדר מנגנוני אל כשל נאותים במערך הנשק הגרעיני האמריקאי עלול להוביל למלחמה גרעינית.

בהנדסה, אַל כֶשֶׁל (fail-safe) היא תכונה של מערכת, שבסוג מסוים של תקלה המערכת עצמה מגיבה באופן שיפחית את נזק שנגרם כתוצאה מהתקלה (מהכֶשֶׁל) לסביבה, לאנשים, ולמערכת עצמה. בתכונת אַל כֶשֶׁל, שלא כמו בטיחות אינהרנטית למפגע מסוים, אין פירוש הדבר שכֶשֶׁל הוא בלתי אפשרי או בלתי סביר, אלא שתכנון המערכת מונע או מפחית השלכות לא בטוחות של כֶשֶׁל המערכת. אַל היא מילת הוראה לפני פועל בעתיד ופירושה הימנע (דהיינו, אַל כֶשֶׁל פירושו הימנעות מהכֶשֶׁל). המונח כשל קטלני (fail deadly) נוצר כניגוד לאַל כֶשֶׁל.

==דוגמאות==
בעגלות שבתמונה יש מוט לחיצה אדום שמפעיל בלם ידני עם תכונת 'אל כשל'

בעגלות המשמשות את הנוסעים בשדות תעופה לנשיאת מזוודות יש בלם ידני עם תכונת אל כשל. הבלם בעגלה בולם את העגלה כל עוד הנוסע לא לוחץ עם ידו על הבלם ומשחרר את הבלימה בלחיצה. זאת בניגוד לבלם במכונית, שבולם את הרכב בלחיצה על הבלם ומפסיק לבלום בשחרור. לפיכך בתקלה שבה האדם מתעלף, העגלה תבלם ולא תדרדר. ואילו הרכב כן ידרדר במקרה של התעלפות. לפיכך, מנגנון הבלימה בעגלה הוא מנגנון אל כשל ואילו ברכב יש מנגנון מנוגד שנקרא כשל קטלני.

==בתרבות הפופולרית==

בסרט (fail safe), משנת 1964, סדרה של תקלות גורמת להפצצה גרעינית על העיר מוסקבה על ידי חיל האוויר האמריקאי. סדרת התקלות גרמה להפצצה בגלל העדר מנגנוני 'אל כשל' נאותים. הסרט יצא בעקבות ספר.

== ראו גם ==

* מתג האיש המת
* כשל קטלני
* נשק יום הדין

==הערות שוליים==

קטגוריה:הנדסת אנוש
קטגוריה:מערכות בטיחות
סינמה סבאיא

סינמה סבאיא הוא סרט קולנוע ישראלי משנת 2021, זוכה פרס סרט הביכורים הטוב ביותר בפסטיבל ירושלים ופרס אופיר לסרט העלילתי הטוב ביותר לשנת 2022. הסרט נשלח לייצג את ישראל בפרס אוסקר לסרט הבין-לאומי הטוב ביותר, אולם לא העפיל למועמדות בקטגוריה. את הסרט ביימה אורית פוקס רותם. בסרט מככבות דאנה איבגי, אמל מורקוס, מרלן בג'אלי, רותי לנדאו, חאולה חאג'־דיבסי, ג'ואנה סעיד, יוליה טגיל, אסיל פרחאת, אורית סמואל וליאורה לוי.

==עלילה==
קבוצת נשים יהודיות וערביות, עובדות עירייה תושבות חדרה והמשולש, משתלמות בסדנת צילום וידאו שמעבירה רונה, במאית צעירה (דאנה איבגי). היא מלמדת את קבוצת הנשים לצלם ולתעד את עולמן. לסרט שמונה חלקים, כמספר מפגשי הסדנה. העלילה עוקבת אחר מערכת היחסים והקשרים הנרקמים שמתפתחים בקורס שאותם מלווים קטעי וידאו. הנשים מצלמות ומקרינות על הבד הלבן ומעלות נושאים שונים ומגוונים הנוגעים לעולמן בהם עצמאות, זוגיות, אימהות, פגיעות מיניות, פחד ועוצמה, ובין היתר חולקות סודות ופרטים אינטימיים מעולמן. הנושאים המועלים מביאים לריחוק ולקרבה בין משתתפות הסדנה, שכן ללא הקורס לא היו מוצאות את עצמן יחד באותו מקום. רונה הבמאית מתעדת ומצלמת. ייתכן שעוד תעשה מזה סרט.

==שחקניות ודמויות==
* דאנה איבגי - במאית ומנחת הסדנה
* ליאורה לוי - אישה בודדה, ימאית המתגוררת ביאכטה
* מרלן בג'אלי - קשישה ערביה המנדבת עצות למשתתפות מניסיון חייה
* יוליה טגיל - ישראלית ממוצא רוסי המתגוררת עם בנותיה אצל אמה לאחר גירושין.
* רותי לנדאו - ספרנית שנמצאת בפרק ב' של חייה לאחר גירושין מבעל אלים.
* אורית סמואל - אישה נשואה שבעלה הדיכאוני מרוחק ממנה
* אמל מורקוס - עורכת דין ופעילה חברתית ופוליטית שחלמה להיות זמרת.
* אסיל פרחאת - צעירה פלסטינית המאתגרת את אורח החיים השמרני בסביבתה.
* ג'ואנה סעיד - אם לשישה, דתייה המבקשת להוציא רישיון נהיגה אך מפחדת מתגובתו של בעלה

==פרסים ומועמדויות==
סינימה סבאיא זכה בפרס סרט הביכורים הטוב ביותר בפסטיבל ירושלים וחמישה פרסי אופיר: פרס אופיר לסרט העלילתי הטוב ביותר, פרס אופיר לבמאית הטובה ביותר לאורית רותם פוקס, פרס אופיר לשחקנית המשנה הטובה ביותר שהוענק לג'ואנה סעיד, פרס אופיר לעיצוב התלבושות הטוב ביותר שהוענק לרייצ'ל בן דהן, פרס אופיר לליהוק הטוב ביותר שהוענק לעמנואל מאייר. הסרט זכה בפרס וייל בלוך לשנת 2021. את הפרס הגישה גל גדות.הסרט נשלח לייצג את ישראל בקטגוריית הסרט הזר הטוב ביותר בטקס פרסי האוסקר 2022, אך לבסוף לא העפיל למועמדות בקטגוריה.

==קישורים חיצוניים==

* 
===ביקורת===
* 
* 
* 
* 

==הערות שוליים==

קטגוריה:סרטי 2021
קטגוריה:זוכי פרס אופיר: סרטים
קטגוריה:סרטים ישראליים
קטגוריה:סרטים רב-לשוניים
קטגוריה:סרטים בעברית
קטגוריה:סרטים בערבית
קטגוריה:סרטי דרמה ישראליים
קטגוריה:סרטים ישראליים משנת 2021
Reminds Me

"Reminds Me" (בעברית: "מַזְכִּיר לִי") הוא סינגל שהוקלט על ידי הזמרת-יוצרת הגרמנייה קים פטרס.<ref name=":0"></ref> הוא יצא לאור ב-11 בפברואר 2020, על ידי חברת התקליטים שלה, BunHead.<ref name=":0" /> בהמשך, בעקבות חוזה הקלטות עליו חתמה, הופץ מחדש בהוצאת חברות התקליטים אמיגוס רקורדס וריפבליק רקורדס.<ref name=":0" />

הראפר האוסטרלי דה קיד לארוי והראפר האמריקאי ג'וס וורלד הוציאו גרסת כיסוי לשיר, ששמה שונה ל-"Reminds Me of You", ב-8 בדצמבר 2020.<ref name=":1"></ref>

== קידום ==
ב-8 בפברואר, פטרס ביצעה את השיר באקדמיה של מנצ'סטר בלילה השני שאירע במסגרת סיבוב הופעות שקיימה באותה העת.<ref></ref> בתאריך יציאת הסינגל, פטרס צייצה בטוויטר: " רציתי ליצור שיר עבור האנשים שאולי לא יקבלו פרחים ושוקולדים ביום האהבה הזה. תאזינו לשיר הזה אם אתם מבינים אותי!!".<ref></ref> יציאתו של השיר לוותה בהודעה שפטרס תצטרף לקמילה קביו ללג האירופי של "The Romance Tour". ב-2020 היא ביצעה את השיר ב-Vevo Lift.<ref></ref>

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-8.3 מיליון השמעות.<ref></ref>

== וידאו קליפ ==
האודיו הרשמי של "Reminds Me" הועלה לערוץ היוטיוב של קים פטרס ב-11 בפברואר 2020 וצבר למעלה מחצי מיליון צפיות.<ref name=":0" />

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|11 בפברואר 2020
|הזרמת מוזיקה • הורדה דיגיטלית
|אמיגו • ריפבליק
|style="text-align:center;"|<ref name=":0" />
|}

== גרסתם של דה קיד לארוי וג'וס וורלד ==

"Reminds Me of You" (בעברית: "מזכיר לי אותך") הוא שיר שהוקלט על ידי הראפר האוסטרלי דה קיד לארוי ביחד עם הראפר האמריקאי ג'וס וורלד, שיצא לאור ב-8 בדצמבר 2020, בהוצאת חברות התקליטים גרייד איי פרודקשנס עם רישוי בלעדי לאינטרסקופ רקורדס וזאת, בנוסף לשיווק שנעשה על ידי פאונדיישן מדיה.<ref name=":1"/><ref></ref>

=== רקע ===
השיר מציין את שיתוף הפעולה הרשמי השלישי שלהם, והוא פורסם ב-8 בדצמבר 2020, שהוא יום השנה למותו של ג'וס וורלד. על הגרסה אמרה פטרס:

=== הרכב ===
במהלך השיר, מדברים דה קיד לארוי וג'וס וורלד על איך הכול מזכיר להם את אהבות העבר שלהם וזאת, תוך שהם מקוננים כמה קשה להם להמשיך הלאה אחרי מערכת יחסים כושלת שהם נאלצו לעבור בשלב מסוים בחיים שלהם. השיר "Reminds Me of You" תואר כשונה מהגרסה המקורית של פטרס, והוגדר כשיר אימו ראפ.<ref></ref>

=== מיקומי שיא ===

=== היסטוריית יציאות לאור ===
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|8 בדצמבר 2020
|הזרמת מוזיקה • הורדה דיגיטלית
|אינטרסקופ • גרייד איי • פאונדיישן מדיה
| style="text-align:center;" |<ref name=":1" />
|}

== קישורים חיצוניים ==

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירי קים פטרס
קטגוריה:שירי ג'וס וורלד
קטגוריה:שירים שהתפרסמו לאחר מות מבצעיהם
קטגוריה:שירים באנגלית
קטגוריה:שירים שנכתבו על ידי ד"ר לוק
קטגוריה:שירים שנכתבו על ידי קים פטרס
קטגוריה:שירים שהופקו על ידי ד"ר לוק
קטגוריה:שירים על כאב לב
קטגוריה:שירים על נוסטלגיה
קטגוריה:שירים על פרידה
קטגוריה:בלדות משנות ה-2020
קטגוריה:בלדות פופ
קטגוריה:סינגלים בהוצאת אינטרסקופ רקורדס
קטגוריה:סינגלים בהוצאת ריפבליק רקורדס
Malibu (שיר של קים פטרס)

"Malibu" (בעברית: "מאליבו") הוא סינגל שהוקלט על ידי הזמרת-יוצרת הגרמנייה קים פטרס.<ref name=":1"></ref> הוא יצא לאור ב-7 במאי 2020, על ידי חברת התקליטים שלה, BunHead.<ref name=":1" /> בהמשך, בעקבות חוזה הקלטות עליו חתמה, הופץ מחדש בהוצאת חברות התקליטים אמיגוס רקורדס וריפבליק רקורדס.<ref name=":0"></ref>

השיר הגיע למקום ה-15 במצעד הסינגלים העצמאיים הפורצים של חברת המצעדים הרשמית.<ref></ref>

== רקע והוצאה ==
ב-1 במאי 2020, פטרס הודיע שהשיר ייצא לאור ב-7 במאי 2020.<ref></ref> פטרס תיארה את השיר כ"חזרה לצבע, ולהרגשה של להיות מאוהב. זו דוגמה לפופ האסקפיזם שאני הכי אוהבת". פטרס גם חשפה שהיא "בכתה את כל הדמעות [בסינגל האחרון, 'Reminds Me' ובאלבום, Clarity] והמשיכה הלאה, אז זה שיקוף של איך [היא] מרגישה".<ref></ref>

השיר נכלל בחבילה המורחבת של The Sims 4: Eco Lifestyle עם שירה מחודשת בשפת הסימליש , השפה הבדיונית המדוברת במשחק.<ref></ref> משחק הפורטנייט כלל גם הוא את "Malibu" באירוע הגאווה שלהם "ריינבאו רויאל" בשנת 2021, שבו השיר הושמע בתחנות הרדיו שלהם פאוור פליי המשמשות במכוניות המשחקים.<ref></ref>

השיר הופיע גם בפסקול משחק הווידאו "רוקט ליג" שיצא לאור ביוני 2021.<ref></ref>

== וידאו קליפ ==
האודיו הרשמי של "Malibu" הועלה לערוץ היוטיוב של קים פטרס ב-7 במאי 2020 וצבר למעלה מחצי מיליון צפיות.<ref></ref> פטרס הוציא את הווידאו קליפ של השיר ב-11 במאי 2020 והוא צולם בבידוד שאירע במהלך מגפת הקורונה.<ref></ref> בקליפ השתתפו מספר ידוענים ביניהם: פריס הילטון, דמי לובאטו, ג'ונתן ואן נס, מדליין פטץ', טודריק הול, פבלו ויטאר, ג'סי ג'יי, צ'ארלי XCX, אלי ואייג'יי, אקווריה, סקוט הוינג , לורן גריי, ניקיטה דרגון , אמנדה לפור, דוריאן אלקטרה , בואן יאנג, סלייייטר וטדי קווינליבן.<ref></ref><ref></ref><ref></ref>

== הצלחה מסחרית ==
בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-30 מיליון השמעות.<ref></ref>

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|7 במאי 2020
|הזרמת מוזיקה • הורדה דיגיטלית
|אמיגו • ריפבליק
|style="text-align:center;"|<ref name=":1" />
|}

== קישורים חיצוניים ==

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירי קים פטרס
קטגוריה:שירים באנגלית
קטגוריה:שירים שנכתבו על ידי ד"ר לוק
קטגוריה:שירים שנכתבו על ידי קים פטרס
קטגוריה:שירים שהופקו על ידי ד"ר לוק
קטגוריה:שירים על מגפת הקורונה
קטגוריה:שירים על קליפורניה
קטגוריה:סינגלים בהוצאת ריפבליק רקורדס
וולפי טראוב

וולפי טראוב (6 בספטמבר 1927 – 10 באוקטובר 2013) היה ביוכימאי ישראלי ופרופסור בפקולטה לכימיה במכון ויצמן למדע, חלוץ בתחום הקריסטלוגרפיה בקרני רנטגן. מנחה הדוקטורט של עדה יונת, כלת פרס נובל לכימיה לשנת 2009.

== ביוגרפיה ==
וולפי טראוב נולד בלייפאיה שבלטביה, בן לצדוק (חודיק) טראוב וסוניה (שרה ביילה) לבית בנימינוביץ.<ref name=":0"></ref> בגיל 6 היגר לדרום אפריקה עם משפחתו, והיה ידיד נעוריו של אהרון קלוג, לימים חתן פרס נובל לכימיה.

את לימודי התואר הראשון והשני בכימיה עשה באוניברסיטת קייפטאון, ולאחר מכן עבר לקולג' בירקבק באוניברסיטת לונדון, לצורך לימודי התואר השלישי בהנחיית פרופ' ג'ון דזמונד ברנל.<ref name=":1"></ref> עבודת הדוקטורט שלו, שעסקה בקריסטלוגרפיה, הוגשה בשנת 1955.

טראוב שימש מספר שנים כחוקר במחלקה לביוכימיה באוניברסיטת קולומביה ובתחילת שנות ה-60 עלה עם משפחתו לישראל בעידודו של פרופ' גרהרד שמידט והצטרף לשורות מכון ויצמן למדע<ref></ref> במחלקה לכימיה מבנית (כיום כימיה ביולוגית), זאת בחסות מלגת יד ויצמן. לאחר תקופה הפך לחבר סגל, ב-1966 קודם לדרגת פרופסור חבר<ref></ref> ובהמשך לפרופסור מן המניין. בשנים 1988–1989 כיהן כראש המחלקה.<ref name=":2"></ref>

טראוב היה נשוי לגלדיס (לבית זיגמן),<ref name=":0" /> ממנה התאלמן ב-1986. לאחר פטירתה חי עם בת זוג, אן בלוך.

לוולפי וגלדיס טראוב נולדו שני ילדים, ליסה (שילוח-עוזרד; לימים מנכ"לית קרן הקולנוע הישראלי) ומייקל. התגורר ברחובות, שם גם נטמן עם פטירתו בשנת 2013.<ref></ref>

== מחקר ==
טראוב היה חלוץ בתחום הפענוח המבני של סיבי חלבון באמצעות קריסטלוגרפיה בקרני רנטגן.<ref name=":2" /> בראשית עבודתו במכון ויצמן הוא קבע את המבנה של מספר הומו-פולימרים, והדגים את נטייתם להתארגן באופן דומה לסיבי קולגן. לאחר מכן הצליח לקבוע לראשונה, ברזולוציה גבוהה, את מבנה סיבי הקולגן – החלבון הנפוץ ביותר בממלכת החי, והחלבון הבלתי-מסיס העיקרי בחומר הבין-תאי וברקמות חיבור.

באותם ימים מוקדמים נחשב הקולגן לחלבון חוץ-תאי בלתי מעניין ברובו, והגישה המדעית הרווחת הייתה שאין למצוא משמעות רבה בשונות הקטנה המופיעה ברצפי חומצות האמינו שלו. למרות זאת זיהה טראוב בסיבי הקולגן היבטים מבניים של זיהוי והתארגנות עצמית. הוא יצר חזון ראשוני לגבי אחד התחומים העיקריים בביוכימיה: כיצד קובע רצף חומצות האמינו של חלבון מסוים את המבנה המקופל שלו, אשר מקנה לו את תפקודו הביולוגי. פרס נובל בכימיה לשנת 2013, שהוענק יום לפני מותו, ניתן גם הוא בתחום זה.

ברבות השנים הנחה טראוב מספר תלמידים שהפכו לחוקרים בולטים, בהם כלת פרס נובל פרופ' עדה יונת ממכון ויצמן ופרופ' אורי שמואלי מאוניברסיטת תל אביב.<ref name=":1" />

== הערות שוליים ==

קטגוריה:ביוכימאים ישראלים
קטגוריה:ישראלים ילידי לטביה
קטגוריה:בוגרי אוניברסיטת קייפטאון
קטגוריה:בעלי תואר דוקטור מאוניברסיטת לונדון
קטגוריה:סגל מכון ויצמן למדע: כימיה
קטגוריה:עולים בשנות ה-1960
קטגוריה:ישראלים שנולדו ב-1927
קטגוריה:ישראלים שנפטרו ב-2013